Lav et referat af nedenstående tekst:

Tekst:
Allan Kuhn har haft stor succes siden han skiftede titlen som assistenttræner i AaB ud med en tjans som cheftræner i den svenske storklub Malmö FF. 48-årige Kuhn førte Malmö til det svenske mesterskab i sin første sæson i klubben, og nu kan der være personlig hæder på vej til bornholmeren, som i flere omgange har været ansat i AaB. Det svenske medie fotbollskanalen.se skriver, at Allan Kuhn er blevet nomineret til prisen som årets træner i den bedste svenske række, Allsvenskan. Kuhn er nomineret sammen med Rikard Norling fra AIK fra Stockholm og Graham Potter fra Östersunds FK. Om Allan Kuhn vinder prisen bliver afgjort 17. november, hvor årets træner bliver kåret ved award-showet "Allsvenskans Stora Pris 2016". Allan Kuhn var assistenttræner i AaB fra 2004 til 2009 og igen fra 2011 til 2016. TV2 Nord besøgte Allan Kuhn i Malmö kort efter, han var begyndt i klubben. Se indslaget her:

Referat:
Den tidligere AaB-assistent Allan Kuhn, som førte Malmö FF til det svenske mesterskab i denne sæson, er nomineret til titlen som årets træner i Sverige.